L 159/4
LT
Europos Sąjungos oficialusis leidinys
2022 6 14
(6)
2022 m. gegužės ir birželio mėn. keli afrikinio kiaulių maro protrūkiai tarp laukinių kiaulių nustatyti Vokietijos Saksonijos žemėje, srityje, kuri šiuo metu Įgyvendinimo reglamento (ES) 2021/605 I priede nurodyta kaip II apribojimų taikymo zona, labai netoli srities Vokietijos Brandenburgo žemėje, kuri šiuo metu jame nurodyta kaip I apribojimų taikymo zona.
Dėl šių naujų afrikinio kiaulių maro protrūkių tarp laukinių kiaulių padidėja rizikos lygis ir į tai reikėtų atsižvelgti tame priede.
Todėl ši sritis Brandenburgo žemėje, kuri šiuo metu tame priede yra nurodyta kaip I apribojimų taikymo zona, esanti labai netoli teritorijos, kuri yra įtraukta į II apribojimų taikymo zoną Saksonijos žemėje ir kuri yra paveikta šių naujų afrikinio kiaulių maro protrūkių, dabar tame priede turėtų būti nurodyta kaip II apribojimų taikymo zona, o ne kaip I apribojimų taikymo zona, o dabartinės I ribojimų taikymo zonų ribos taip pat turi būti iš naujo apibrėžtos, kad būtų atsižvelgta į šiuos naujausius protrūkius;
(7)
be to, 2022 m. gegužės ir birželio mėn. keli afrikinio kiaulių maro protrūkiai laukinių kiaulių populiacijoje nustatyti Vokietijos Saksonijos žemėje, esančioje srityje, kuri šiuo metu Įgyvendinimo reglamento (ES) 2021/605 I priede nurodyta kaip II apribojimų taikymo zona, labai netoli sričių, kurios šiuo metu jame nurodytos kaip I apribojimų taikymo zonos.
Dėl šių naujų afrikinio kiaulių maro protrūkių tarp laukinių kiaulių padidėja rizikos lygis ir į tai reikėtų atsižvelgti tame priede.
Todėl ši sritis, kuri šiuo metu tame priede yra nurodyta kaip I apribojimų taikymo zona, esanti labai netoli teritorijos, kuri yra įtraukta į II apribojimų taikymo zoną Saksonijos žemėje ir kuri yra paveikta šių naujų afrikinio kiaulių maro protrūkių, dabar tame priede turėtų būti nurodyta kaip II apribojimų taikymo zona, o ne kaip I apribojimų taikymo zona, o dabartinės I ribojimų taikymo zonų ribos taip pat turi būti iš naujo apibrėžtos, kad būtų atsižvelgta į šiuos naujausius protrūkius;
(8)
be to, 2022 m. birželio mėn. vienas afrikinio kiaulių maro protrūkis, susijęs su viena laukine kiaule, buvo nustatytas Lenkijos Žemutinės Silezijos regione, teritorijoje, kuri šiuo metu neįtraukta į Įgyvendinimo reglamento (ES) 2021/605 I priedą kaip I apribojimų taikymo zona.
Dėl šio naujo afrikinio kiaulių maro protrūkio, susijusio su viena laukine kiaule, padidėja rizikos lygis ir į tai reikėtų atsižvelgti tame priede.
Todėl ši Lenkijos sritis, kuri šiuo metu tame priede nenurodyta kaip apribojimų taikymo zona ir kuri yra paveikta šio naujo afrikinio kiaulių maro protrūkio, dabar tame priede turėtų būti nurodyta kaip II apribojimų taikymo zona, o dabartinės I apribojimų taikymo zonos ribos turi būti iš naujo apibrėžtos, kad būtų atsižvelgta į šį naujausią protrūkį;
(9)
be to, 2022 m. birželio mėn. vienas afrikinio kiaulių maro protrūkis, susijęs su viena laukine kiaule, buvo nustatytas Didžiosios Lenkijos regione Lenkijos teritorijoje, kuri šiuo metu Įgyvendinimo reglamento (ES) 2021/605 I priede nurodyta kaip I apribojimų taikymo zona.
Dėl šio naujo afrikinio kiaulių maro protrūkio, susijusio su viena laukine kiaule, padidėja rizikos lygis ir į tai reikėtų atsižvelgti tame priede.
Todėl ši Lenkijos sritis, kuri šiuo metu tame priede nurodyta kaip I apribojimų taikymo zona, dabar tame priede turėtų būti nurodyta kaip II apribojimų taikymo zona, o ne kaip I apribojimų taikymo zona, o dabartinės kitų I apribojimų taikymo zonų ribos taip pat turi būti iš naujo apibrėžtos, kad būtų atsižvelgta į šį naujausią protrūkį;
(10)
taip pat 2022 m. birželio mėn. du afrikinio kiaulių maro protrūkiai laikomų kiaulių populiacijoje buvo nustatyti Didžiosios Lenkijos regione Lenkijos teritorijoje, esančiame srityje, kuri šiuo metu Įgyvendinimo reglamento (ES) 2021/605 I priede nurodyta kaip II apribojimų taikymo zona.
Dėl šių naujų afrikinio kiaulių maro protrūkių laikomų kiaulių populiacijoje padidėja rizikos lygis ir į tai reikėtų atsižvelgti tame priede.
Todėl ši Lenkijos sritis, kuri šiuo metu tame priede nurodyta kaip II apribojimų taikymo zona, dabar tame priede turėtų būti nurodyta kaip III apribojimų taikymo zona, o ne kaip II apribojimų taikymo zona, o dabartinės kitų II apribojimų taikymo zonų ribos taip pat turi būti iš naujo apibrėžtos, kad būtų atsižvelgta į šiuos naujausius protrūkius;
(11)
po šių afrikinio kiaulių maro protrūkių tarp laukinių kiaulių Vokietijoje ir Lenkijoje ir tarp laikomų kiaulių Lenkijoje bei atsižvelgiant į dabartinę epizootinę padėtį, susijusią su afrikiniu kiaulių maru Sąjungoje, zonavimas tose valstybėse narėse buvo iš naujo įvertintas ir atnaujintas.
Taikomos rizikos valdymo priemonės taip pat buvo iš naujo įvertintos ir atnaujintos.
Šie pakeitimai turėtų atsispindėti Įgyvendinimo reglamento (ES) 2021/605 I priede;
(12)
be to, atsižvelgiant į tai, kad Lenkijoje veiksmingai taikomos afrikinio kiaulių maro kontrolės priemonės, skirtos laikomoms kiaulėms Įgyvendinimo reglamento (ES) 2021/605 I priede išvardytose III apribojimų taikymo zonose, remiantis Komisijos deleguotuoju reglamentu (ES) 2020/687, ypač priemonės, nustatytos to reglamento 64, 65 ir 67 straipsniuose, ir laikantis OIE kodekse nustatytų afrikinio kiaulių maro rizikos mažinimo priemonių, tam tikros zonos Lenkijos Varmijos Mozūtų ir Liubušo vaivadijose, kurios šiuo metu Įgyvendinimo reglamento (ES) 2021/605 I priede nurodytos kaip III apribojimų taikymo zonos, dabar tame priede turėtų būti nurodytos kaip II apribojimų taikymo zonos, nes pastaruosius tris mėnesius šiose III apribojimų taikymo zonose nebuvo afrikinio kiaulių maro protrūkių tarp laikomų ir laukinių kiaulių.
III apribojimų taikymo zonos dabar turėtų būti nurodytos kaip II apribojimų taikymo zonos, atsižvelgiant į esamą afrikinio kiaulių maro epizootinę padėtį;